CELEX: C2006/121/14
Language: el
Date: 2006-05-20 00:00:00
Title: Υπόθεση C-155/06: Προσφυγή της  23ης Μαρτίου 2006  — Επιτροπή των Ευρωπαϊκών Κοινοτήτων κατά Ηνωμένου Βασιλείου Μεγάλης Βρετανίας και Βόρειας Ιρλανδίας

20.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 121/8
            
         Προσφυγή της 23ης Μαρτίου 2006 — Επιτροπή των Ευρωπαϊκών Κοινοτήτων κατά Ηνωμένου Βασιλείου Μεγάλης Βρετανίας και Βόρειας Ιρλανδίας
   (Υπόθεση C-155/06)
   (2006/C 121/14)
   Γλώσσα διαδικασίας: η αγγλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων [εκπρόσωποι: M. Πατακιά και D. Lawunmi.]
   
      Καθού: Ηνωμένο Βασίλειο της Μεγάλης Βρετανίας και της Βόρειας Ιρλανδίας
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               Να διαπιστώσει ότι το Ηνωμένο Βασίλειο της Μεγάλης Βρετανίας και της Βόρειας Ιρλανδίας, παραλείποντας να λάβει όλα τα τελικά μέτρα που είναι αναγκαία για να συμμορφωθεί προς την οδηγία 96/29/Ευρατόμ (1) του Συμβουλίου, της 31ης Μαΐου 1996 για τον καθορισμό των βασικών κανόνων ασφάλειας για την προστασία της υγείας των εργαζομένων και του πληθυσμού από τους κινδύνους που προκύπτουν από ιονίζουσες ακτινοβολίες, δεδομένου ότι δεν θέσπισε διατάξεις για την κατάλληλη επέμβαση σε όλες τις περιπτώσεις μακροχρόνιας έκθεσης σε ιονίζουσα ακτινοβολία οφειλόμενη στα επακόλουθα μιας κατάστασης έκτακτης ανάγκης από ακτινοβολίες ή μιας παλαιάς πρακτικής, παρέβη τις υποχρεώσεις που υπέχει από το άρθρο 53 της οδηγίας αυτής··
            
         
               —
            
            
               να καταδικάσει το Ηνωμένο Βασίλειο της Μεγάλης Βρετανίας και της Βόρειας Ιρλανδίας στα δικαστικά έξοδα.
            
         Ισχυρισμοί και κύρια επιχειρήματα
   Ο τίτλος IX της οδηγίας καθορίζει τις υποχρεώσεις των κρατών μελών σχετικά με την προετοιμασία και την πραγματοποίηση των επεμβάσεων σε περιπτώσεις έκτακτης ανάγκης από ακτινοβολίες. Το άρθρο 53 ορίζει ότι τα κράτη μέλη οφείλουν να επεμβαίνουν σε περιπτώσεις μακροχρόνιας έκθεσης.
   Οι αρχές του Ηνωμένου Βασιλείου αναγνώρισαν ότι η ισχύουσα οικεία νομοθεσία δεν μεταφέρει πλήρως την οδηγία στο εσωτερικό δίκαιο καθόσον δεν προβλέπει μέτρα για όλες τις περιπτώσεις όπου διαπιστώνεται μόλυνση από ραδιενέργεια. Η καταγγελία που αποτέλεσε την αφορμή της παρούσας διαδικασίας αναφέρει ότι δεν είναι δυνατός ο εντοπισμός και η λήψη μέτρων κατά μακροχρόνιας έκθεσης λόγω παλαιών δραστηριοτήτων για τις οποίες ουδέποτε χορηγήθηκε άδεια, η δε επέμβαση είναι δυνατή μόνο οσάκις η έκθεση μπορεί να συνδεθεί με κάποια παρελθούσα δραστηριότητα η οποία διεξήχθη σε έδαφος όπου ήδη διαπιστώνεται πιθανότητα μόλυνσης από ραδιενέργεια.
   
      (1)  ΕΕ L 314, της 4.12.1996, σ. 20.